cyanic-selkie/wikianc huggingface dataset:
भरतपुर
विवरण
भरतपुर राजस्थान का एक प्रमुख शहर होने के साथ-साथ देश का सबसे प्रसिद्ध पक्षी उद्यान भी है। 29 वर्ग कि॰मी॰ में फैला यह उद्यान पक्षी प्रेमियों के लिए किसी स्वर्ग से कम नहीं है। विश्‍व धरोहर सूची में शामिल यह स्थान प्रवासी पक्षियों का भी बसेरा है। और यह अपने समय में जाटों का गढ़ हुआ करता था। यहाँ के मंदिर, महल व किले जाटों के कला कौशल की गवाही देते हैं। राष्ट्रीय उद्यान के अलावा भी देखने के लिए यहाँ अनेक जगह हैं
इसका नामकरण राम के भाई भरत के नाम पर किया गया है। लक्ष्मण इस राज परिवार के कुलदेव माने गये हैं। इसके पूर्व यह जगह सोगडिया जाट सरदार रुस्तम के अधिकार में था जिसको महाराजा सूरजमल ने जीता और 1733 में भरतपुर नगर की नींव डाली
भरतपुर राज्य
भरतपुर नाम से यह एक स्वतंत्र राज्य भी था जिसकी नींव महाराजा सूरजमल ने डाली। महाराजा सूरजमल के समय भरतपुर राज्य की सीमा आगरा,अलवर,धौलपुर, मैनपुरी, हाथरस, अलीगढ़, इटावा, मेरठ, रोहतक, फर्रुखनगर, मेवात, रेवाड़ी,पलवल, गुरुग्राम (गुड़गाँव), तथा मथुरा तक के विस्तृत भू-भाग पर फैली हुई थी।
भरतपुर के महाराजाओं की सूची
भरतपुर वंश के पूर्वज सिनसिनवार गोत्र के जाट थे,
भरतपुर राष्ट्रीय उद्यान
भरतपुर राष्ट्रीय उद्यान केवलादेव घना के नाम से भी जाना जाता है। केवलादेव नाम भगवान शिव को समर्पित मंदिर से लिया गया है जो इस उद्यान के बीच में स्थित है। घना नाम घने वनों की ओर संकेत करता है जो एक समय इस उद्यान को घेरे हुए था। यहाँ करीब ३७५ प्रजातियों के पक्षी पाये जाते हैं जिनमें यहाँ रहने वाले और प्रवासी पक्षी शामिल हैं। यहाँ भारत के अन्य भागों से तो पक्षी आते ही हैं साथ ही यूरोप, साइबेरिया, चीन, तिब्बत आदि जगहों से भी प्रवासी पक्षी आते हैं। पक्षियों के अलावा साम्भर, चीतल, नीलगाय आदि पशु भी यहाँ पाये जाते हैं।
गंगा महारानी मंदिर
यह मंदिर शहर का सबसे सुंदर मंदिर है। वास्तुकला की राजपूत, मुगल और दक्षिण भारतीय शैली का खूबसूरत मिश्रण गंगा महारानी मंदिर का निर्माण भरतपुर के शासक महाराजा बलवंत सिंह ने करवाया था। मंदिर की दीवारों और खम्भों पर की गयी बारीक और सुंदर नक्काशी दर्शनीय है। मंदिर को पूरा होने में 91 वर्ष समय लगा। यहाँ पूरे देश तथा विदेशों से हजारों श्रद्धालु दर्शन करने आते हैं। केवल श्रद्धा की दृष्टि से ही नहीं बल्कि अपने अद्भुत वास्तुशिल्प के कारण भी यह मंदिर लोगों को आकर्षित करता है। देवी गंगा की मूर्ति के अलावा भरतपुर के इस मंदिर में मगरमच्छ की एक विशाल मूर्ति है जिन्हें देवी गंगा का वाहन भी माना जाता है। हर साल भक्त हरिद्वार से गंगाजल लाकर देवी के चरणों के पास रखे विशाल रजत पात्र में डालते हैं। माना जाता है कि जब देवी गंगा अपना दिव्य आशीर्वाद इस जल में डालती है तब यह जल भक्तों के बीच प्रसाद के रूप में बाँट दिया जाता है।
बाँके बिहारी मंदिर
बाँके बिहारी मंदिर भारत के सबसे प्रसिद्ध मंदिरों में से एक है। माना जाता है कि यहाँ भगवान कृष्ण भक्तों की सभी आकांक्षाओं को पूरा करते हैं। भरतपुर का बाँके बिहारी मंदिर भारत के उन मंदिरों में से एक है जहाँ हमेशा सैकड़ों लोगों की भीड़ लगी रहती है। आरती से पहले भगवान की प्रतिमा को वस्त्र और आभूषणों से सजाया जाता है। मुख्य कक्ष के बाहर बरामदे की दीवारों पर भगवान कृष्ण के बचपन को दर्शाते चित्र देखे जा सकते हैं। मंदिर की दीवारों और छतों पर अनेक देवी-देवताओं की सुंदर तस्वीरें बनायी गयी हैं।
लक्ष्मण मंदिर
लक्ष्मण मंदिर का निर्माण महाराजा बलवंत सिंह ने 1870 में करवाया था। उनके पिता महाराजा बलदेव सिंह श्री संत दास के सम्पर्क में आये और तब उन्होंने इस मंदिर की नींव रखी। श्री संत दास लक्ष्मण जी के भक्त थे और जीवनपर्यंत उनके प्रति समर्पित रहे। इस मंदिर की नींव रखने के बाद महाराजा बलदेव सिंह ने बलवंत सिंह को अपना उत्तराधिकारी घोषित कर दिया। मंदिर को पूरा कराने का श्रेय महाराजा बलवंत सिंह को जाता है।
मंदिर के मुख्य गर्भगृह में लक्ष्मण जी और उर्मिला जी की प्रतिमाएँ स्थापित हैं, इनके अलावा राम, भरत, शत्रुघ्न तथा हनुमान जी की छोटी मूर्तियाँ भी यहाँ देखे जा सकते हैं। ये सभी प्रतिमाएँ अष्टधातु से बनी हैं। यह मंदिर पत्थरों पर की गयी खूबसूरत नक्काशी के लिए प्रसिद्ध है।
डीग का किला
भरतपुर के आसपास घूमना तब तक अधूरा है जब तक डीग किला नहीं देख लिया जाता। राजा सूरजमल ने इस किले का निर्माण कुछ ऊँचाई पर करवाया था। किले का मुख्य आकर्षण यहाँ की घड़ी मिनार है, जहाँ से न केवल पूरे महल को देखा जा सकता है बल्कि नीचे शहरों का नजारा भी लिया जा सकता है। इसके ऊपर एक बंदूक रखी है जो आगरा किले से यहाँ लायी गयी थी। खाई, ऊँची दीवारों और द्वारों से घिरे इस किले के अवशेष मात्र ही देखे जा सकते हैं।
पक्षी विहार एवं केवलादेव घना राष्ट्रीय उद्यान
एशिया में पक्षियों के समूह प्रजातियों वाला सर्वश्रेष्ठ उद्यान के लिए प्रसिद्ध है। भरतपुर की गर्म जलवायु में सर्दियाँ बिताने प्रत्येक वर्ष साइबेरिया के दुर्लभ सारस यहाँ आते हैं। एक समय में भरतपुर के राजकुँवरों की शाही शिकारगाह रहा यह उद्यान विश्व के उत्तम पक्षी विहारों में से एक है जिसमें पानी वाले पक्षियों की चार सौ से अधिक प्रजातियों की भरमार है। गर्म तापमान में सर्दियाँ बिताने अफगानिस्तान, मध्य एशिया, तिब्बत से प्रवासी चिड़ियों की मोहक किस्में तथा आर्कटिक से साइबेरियन, साइबेरिया से भूरे पैरों वाले हंस और चीन से धारीदार सिर वाले हंस जुलाई-अगस्त में आते हैं और अक्टूबर-नवम्बर तक उनका प्रवास काल रहता है। उद्यान के चारों ओर जलकौओं, स्पूनबिल, लकलक बगुलों, जलसिंह इबिस और भूरे बगूलों का समूह देखा जा सकता है।
सिद्धेश्वर मंदिर, श्रीनगर, गढ़वाल
कमलेश्वर/सिद्धेश्वर मंदिर श्रीनगर, गढ़वाल का सर्वाधिक पूजित मंदिर है। कहा जाता है कि जब देवता असुरों से युद्ध में परास्त होने लगे तो भगवान विष्णु ने सुदर्शन चक्र प्राप्त करने के लिये भगवान शिव की आराधना की। उन्होंने उन्हें 1,000 कमल फूल अर्पित किये (जिससे मंदिर का नाम जुड़ा है) तथा प्रत्येक अर्पित फूल के साथ भगवान शिव के 1,000 नामों का ध्यान किया। उनकी जांच के लिये भगवान शिव ने एक फूल को छिपा दिया। भगवान विष्णु ने जब जाना कि एक फूल कम हो गया तो उसके बदले उन्होंने अपनी एक आंख (आंख को भी कमल कहा जाता है) चढ़ाने का निश्चय किया। उनकी भक्ति से प्रसन्न होकर भगवान शिव ने उन्हें सुदर्शन चक्र प्रदान कर दिया, जिससे उन्होंने असुरों का विनाश किया।
पौराणिक संदर्भ
चूंकि भगवान विष्णु ने कार्तिक महीने में शुक्ल पक्ष के चौदहवें दिन सुदर्शन चक्र प्राप्त किया था, इसलिये बैकुंठ चतुर्दशी का उत्सव यहां बड़े धूम-धाम से मनाया जाता है। यही वह दिन है जब संतानहीन माता-पिता एक जलते दीये को अपनी हथेली पर रखकर खड़े रहकर रात-भर पूजा करते हैं। माना जाता है कि उनकी इच्छा पूरी होती है। इसे खड रात्रि कहा जाता है और कहा जाता है कि भगवान श्रीकृष्ण ने स्वयं इस मंदिर पर अपनी पत्नी जामवंती के आग्रह पर इस प्रकार की पूजा की थी।
मान्यता
कहा जाता है कि इस मंदिर का ढ़ांचा देवों द्वारा आदि शंकराचार्य की प्रार्थना पर तैयार किया गया, जो उन 1,000 मंदिरों में से एक है, जिसका निर्माण रातों-रात गढ़वाल में हुआ था। मूलरूप में यह एक खुला मंदिर था जहां 12 नक्काशीपूर्ण सुंदर स्तंभ थे। संपूर्ण निर्माण काले पत्थरों से हुआ है, जिसे संरक्षण के लिये रंगा गया है। वर्ष 1960 के दशक में बिड़ला परिवार ने इस मंदिर को पुनर्जीवित किया तथा इसके इर्द-गिर्द दीवारें बना दी।
यहां का शिवलिंग स्वयंभू है तथा मंदिर से भी प्राचीन है। कहा जाता है कि गोरखों ने इस शिवलिंग को खोदकर निकालना चाहा पर 122 फीट जमीन खोदने के बाद भी वे लिंग का अंत नहीं पा सके। तब उन्होंने क्षमा याचना की, गढ़ढे को भर दिया तथा मंदिर को यह कहकर प्रमाणित किया कि मंदिर में कोई तोड़-फोड़ नहीं हो सकता। अन्य प्राचीन प्रतिमाओं में एक खास, सुंदर एवं असामान्य गणेश की प्रतिमा है। वे पद्माशन में बैठे है, एक कमंडल हाथ में है तथा गले से लिपटा एक सांप है। ऐसी चीजें जो उनके पिता भगवान शिव से संबद्ध होती हैं।
संरक्षण
मंदिर को पंवार राजाओं का संरक्षण प्राप्त था तथा उन्होंने 64 गांवों का अनुदान दिया, जिसकी आय से ही मंदिर का खर्च चलाया जाता था। बलभद्र शाह के समय (वर्ष 1575-1591) का रिकार्ड, प्रदीप शाह के समय (वर्ष 1755) का तांबे का प्लेट एवं प्रद्युम्न शाह (वर्ष 1787) तथा गोरखों का समय प्रमाणित करते हैं कि मंदिर का उद्भव एवं पवित्रता प्राचीन है। आयुक्त ट्रैल ने कोलकाता भेजे गये अपने रिपोर्ट में गढ़वाल के जिन पांच महत्त्वपूर्ण मंदिरों का वर्णन किया था उनमें से एक यह मंदिर भी था।
मंदिर के बगल में बने भवन भी उतने ही पुराने हैं तथा छोटे-छोटे कमरे की भूल-भुलैया जैसे हैं और प्रत्येक कमरे से दूसरे कमरे में जाया जा सकता है जिसे घूपरा कहते है। कहा जाता है कि जब गोरखों का आक्रमण हुआ तो प्रद्युम्न शाह यहीं किसी कमरे में तब तक छिपा रहा, जहां से कि सुरक्षित अवस्था में उसे बाहर निकाल लिया गया। मंदिर के पीछे, का वर्गाकार स्थल का इस्तेमाल परंपरागत रूप से श्रीनगर के प्रसिद्ध रामलीला के लिये होता रहा है।
वर्ष 1894 में गोहना झील में आए उफान से विनाशकारी बाढ़ में शहर का अधिकांश भाग बह गया लेकिन मंदिर को क्षति नहीं पहुंची।
कहा जाता है कि नदी का जलस्तर बढ़ता गया लेकिन ज्यों ही मंदिर के शिवलिंग से स्पर्श हुआ, जल स्तर कम हो गया। अगस्त 1970 में जब झील की दीवाल ढह गयी तो पुन: विशाल भू-स्खलन हुआ लेकिन मंदिर अछूता रहा।
मंदिर के महंथ आशुतोष पुरी के अनुसार मंदिर का प्रशासन सदियों से पुरी वंश के महंथों के हाथ रहा है। यहां गुरू-शिष्य परंपरा का पालन होता है तथा प्रत्येक महंथ अपने उत्तराधिकारी के रूप में अपने सबसे निपुण शिष्य को चुनता है।
विजयवाड़ा
विजयवाड़ा भारत के आन्ध्र प्रदेश राज्य के विजयवाड़ा ज़िले है। यहाँ एक रेलवे स्टेशन है।
विवरण
चीनी यात्री ह्वेन त्सांग भी विजयवाड़ा आया था। विजयवाड़ा के पास में एक पहाड़ी पर स्थित विक्टोरिया म्यूजियम में एक काले ग्रेनाइट पत्थर से बनी बुद्ध की विशालकाय मूर्ति है।पैगम्बर मुहम्मद के पवित्र अवशेष के रूप में इस स्थल की मुसलमानों में लोगप्रियता है। यहाँ पाँचवी सदी की भोगलराजपुरम की गुफाओं में तीन गुफा मंदिर हैं, जिसमें भगवान नटराज, विनायक और अन्य मूर्तियाँ हैं। अर्द्धनारीश्वर की यहाँ मिली मूर्ति दक्षिण भारत अपने तरह की इकलौती मूर्ति मानी जाती है। यहाँ की गुफाओं में उंद्रावल्ली की प्रमुख गुफा है, जो सातवीं सदी में बनाई गई थी। शयन करते विष्णु की एक शिला से निर्मित मूर्ति यहाँ की कला का श्रेष्ठ नमूना है। विजयवाड़ा के दक्षिण में 12 किलोमीटर दूर मंगलगिरि की पहाड़ी पर विष्णु के अवतार भगवान नरसिंह का विख्यात मंदिर है। विजयवाड़ा से 45 किलोमीटर दूर गंडीवाड़ा में जैन और बौद्धों के अनेक पवित्र अवशेष मिले हैं। बौद्ध स्तूपों के अवशेषों वाली 99 छोटी समाधियाँ यहाँ का एक अन्य विशिष्ट स्थल है। इसे राष्ट्रीय स्मारक घोषित किया गया है।
ग्रैंड स्लैम (टेनिस)
टेनिस ओपन युग की शुरुआत 1968 से हुई जब ग्रैंड स्लैम टूर्नामेंट्स ने पेशेवर खिलाड़ियों को भाग लेने के लिए अनुमति देने पर सहमति व्यक्त की। ग्रैंड स्लैम में सबसे पहला विंबलडन 1877 में शुरू हुआ, उसके बाद 1881 में यूएस ओपन, 1891 में फ्रेंच ओपन और 1905 में ऑस्ट्रेलियन ओपन शुरू हुआ। अपवाद के रूप में पहले और दूसरे विश्व युद्धों तथा 1986 में ऑस्ट्रेलियन ओपन को छोड़ कर 1905 में शुरुआत से आज तक जारी सभी चारों ग्रैंड स्लैम प्रति वर्ष खेले गए हैं। ऑस्ट्रेलियन ओपन वर्ष का पहला ग्रैंड स्लैम है (जनवरी), इसके बाद फ्रेंच ओपन (मई-जून), विंबलडन (जून-जुलाई) और यूएस ओपन (अगस्त-सितम्बर) होते हैं। मैदानों की सतहों में परंपरागत अंतर तथा दो टूर्नामेंट के मध्य अत्यंत कम अंतराल को ध्यान में रखते हुए, विंबलडन (घास पर) तथा फ्रेंच ओपन (मिट्टी पर) दोनों टूर्नामेंट लगातार जीतना एक बड़ी उपलब्धि होती है।
आधुनिक वर्षों में, ग्रैंड स्लैम ने तत्काल पुनर्प्रदर्शन जोड़ कर खिलाड़ियों को फैसलों को चुनौती देने की क्षमता दी है। सबसे पहले 2006 में इसकी अनुमति देने वाले में यूएस ओपन था। यूएस ओपन और ऑस्ट्रेलियन ओपन दोनों में रात्रि में भी कृत्रिम रोशनी में मैच खेले जाते हैं। यूएस ओपन ने सबसे पहले रात्रिकालीन मैच शुरू किये थे और वहीं पर किसी भी ग्रैंड स्लैम के सर्वाधिक रात्रिकालीन मैच होते हैं। यूएस ओपन ही अकेला ग्रैंड स्लैम है जिसमें मेन्स सिंगल के 5वें सेट में टाई-ब्रेकर का उपयोग किया जाता है जबकि अन्य ग्रैंड स्लैम में 5वें सेट को तब तक खेला जाता है जब तक एक खिलाड़ी 2 गेम की बढ़त न पा ले.
यदि एक सिंगल्स खिलाड़ी या डबल्स टीम उसी वर्ष में चारों ग्रैंड स्लैम टूर्नामेंट जीतती है तो यह कहा जाता है कि उसने "ग्रैंड स्लैम" हासिल किया है। अगर कोई खिलाड़ी या टीम सभी चारों टूर्नामेंट लगातार जीतती है लेकिन उसी कैलेंडर वर्ष में नहीं, तो उसे "नॉन-कैलेंडर इयर ग्रैंड स्लैम" कहा जाता है। करियर में किसी भी समय चारों टूर्नामेंट जीतना, चाहे लगातार न भी हों, एक "करियर ग्रैंड स्लैम" कहलाता है। चारों मेजर के साथ-साथ ग्रीष्मकालीन ओलंपिक में टेनिस में स्वर्ण पदक जीतने को 1988 से "गोल्डन स्लैम" कहा जाता है, जब स्टेफी ग्राफ एक ही कैलेंडर वर्ष में यह उपलब्धि हासिल करने वाली पहली व्यक्ति बनी थी। आंद्रे अगासी और राफेल नडाल ने पांचों प्रतियोगिताएं जीत कर "करियर ग्रैंड स्लैम" हासिल किया है, हालांकि उसी कैलेंडर वर्ष में नहीं।
वार्षिक कार्यक्रम
ऑस्ट्रेलियन ओपन
टूर्नामेंट तिथियाँ: 18 जनवरी - 31 जनवरी
स्थान: मेलबर्न पार्क, मेलबर्न
करेंट मेन्स सिंगल चैम्पियन: novalk jokowich
करेंट वुमेन्स सिंगल चैम्पियन: [[simona halep
फ्रेंच ओपन
टूर्नामेंट तिथियाँ: 23 मई - 6 जून
स्थान: रोलैंड गैरोस, पैरिस
करेंट मेन्स सिंगल चैम्पियन:राफेल नडाल
करेंट वुमेन्स सिंगल चैम्पियन: सिमोना हालेप
विंबलडन चैम्पियनशिप
टूर्नामेंट तिथियाँ: 21 जून - 4 जुलाई
स्थान: ऑल इंग्लैंड टेनिस क्लब, लंडन
करेंट मेन्स सिंगल चैम्पियन: राफेल नडाल
यूएस ओपन
टूर्नामेंट तिथियाँ: 30 अगस्त - 12 सितंबर
स्थान: फ्लशिंग मीडोज़, न्यूयॉर्क
करेंट वुमेन्स सिंगल चैम्पियन: किम क्लिस्टर्स
विवरण
बड कोलिन्स के टोटल टेनिस, द अल्टीमेट टेनिस इनसाइक्लोपीडिया के अनुसार, 1930 से गोल्फ में प्रयुक्त शब्द ग्रैंड स्लैम का टेनिस के लिए पहली बार प्रयोग न्यूयॉर्क टाइम्स के स्तंभकार जॉन कीरन ने किया था। 1933 से संबंधित अध्याय में कोलिन्स लिखते हैं कि जब ऑस्ट्रेलियाई खिलाड़ी जैक क्रॉफर्ड ने ऑस्ट्रेलियन, फ्रेंच तथा विंबलडन चैम्पियनशिप जीत ली थी, तब उसके यूएस चैम्पियनशिप जीतने की संभावनाओं की अटकलें लगाई जा रही थी। कीरन जो एक ब्रिज का खिलाड़ी था, ने लिखाः "यदि क्रॉफर्ड जीतता है, तो यह मैदान पर एक ग्रैंड स्लैम स्कोर करने जैसा होगा, दोगुना और कमजोर." क्रॉफर्ड, जो दमे का रोगी था, ने फाइनल मैच में फ्रेड पेरी के विरुद्ध पहले तीन में से दो सेट जीत लिये थे, उसके बाद वह गर्मी में थक गया और अंतिम दोनों सेट गंवा कर मैच हार गया।
गैर-कैलेंडर वर्ष ग्रैंड स्लैम (लगातार चार मेजर, उसी वर्ष की शर्त के बिना)
1982 में अंतरराष्ट्रीय टेनिस महासंघ (आईटीएफ) ने ग्रैंड स्लैम को लगातार चार खिताब के रूप में नए सिरे से परिभाषित किया जिसकी अवधि लगातार दो वर्षों तक हो सकती थी तथा इस अद्भुत कार्य को पूर्ण करने वाले खिलाड़ी के लिए एक मिलियन अमेरिकन डॉलर का बोनस रखा गया। मार्टिना नवरातीलोवा द्वारा 1984 के फ्रेंच ओपन में लगातार चौथा ग्रैंड स्लैम सिंगल्स खिताब जीतने पर उनकी उपलब्धि को एक मिलियन डॉलर बोनस से सम्मानित किया गया (तब नवरातिलोवा ने अगले दो ग्रैंड स्लैम सिंगल्स खिताब भी जीत कर लगातार कुल छः खिताब बनाये, लेकिन वे कैलेंडर-इयर ग्रैंड स्लैम पूरा नहीं कर सकीं)। आईटीएफ द्वारा ग्रैंड स्लैम की यह पुनर्परिभाषा टेनिस की दुनिया में एक बड़े विवाद का कारण बनी। उस के बाद के वर्षों में, ग्रैंड स्लैम की पारंपरिक कैलेंडर-इयर वाली परिभाषा की ओर लौटते हुए, प्रकटतः आईटीएफ ने स्वयं को 1982 के निर्णय से दूर रखा है। किसी भी अन्य स्रोत ने इसे वास्तविक ग्रैंड स्लैम नहीं माना।
मेन्स सिंगल्स
डॉन बज (6): (1938 यू.एस. चैम्पियनशिप के माध्यम से 1937 विंबलडन)
मेन्स डबल्स
टीम!
खिलाड़ी:
वुमेन्स डबल्स
टीम!
खिलाड़ी:
सबसे लगातार ग्रैंड स्लैम सिंगल के फाइनल
नोट: कम से कम लगातार चार फाइनल.
सर्वाधिक क्रमिक ग्रैंड स्लैम सिंगल्स खिताब (लगातार नहीं)
हेलेन विल्स मूडी ने 1924 के यू.एस. चैम्पियनशिप से आरंभ कर के 1933 के विंबलडन चैम्पियनशिप तक उनके द्वारा खेले गये सभी 16 ग्रैंड स्लैम सिंगल्स टूर्नामेंट जीते थे (1926 में फ्रेंच तथा विंबलडन चैम्पियनशिप में उनकी अनुपस्थिति को नहीं गिनते हुए). उन में से पहले 15 मैच एक भी सेट गंवाए बिना जीत लिये गये। इस अवधि के दौरान, उन्होंने 6 विंबलडन 4 फ्रेंच चैम्पियनशिप और 6 यू.एस. चैम्पियनशिप जीत ली। इस अवधि के दौरान उन्होंने 1924 का ग्रीष्मकालीन ओलंपिक भी जीता। मूडी ने ऑस्ट्रेलियन चैम्पियनशिप में कभी भाग नहीं लिया।
सर्वाधिक क्रमिक ग्रैंड स्लैम मिक्स्ड डबल्स खिताब (लगातार नहीं)
1951 से डोरिस हार्ट ने अपने खेले गए सभी 13 ग्रैंड स्लैम मिक्स्ड डबल्स टूर्नामेंट जीते और 1955 की यू.एस. चैम्पियनशिप भी जीती। इस अवधि के दौरान उन्होंने 5 विम्बल्डन, 3 फ्रेंच चैम्पियनशिप और 5 यू.एस. चैम्पियनशिप जीती।
करियर ग्रैंड स्लैम
एक करियर के दौरान सभी चार ग्रैंड स्लैम टूर्नामेंट जीतने को करियर ग्रैंड स्लैम कहा जाता है। सात पुरुषों और नौ महिलाओ ने सिंगल्स में यह कारनामा किया है लेकिन सिर्फ चार पुरुषों (रॉड लेवर, आंद्रे अगासी, रॉजर फेडरर और राफेल नडाल) तथा पांच महिलाओं (मार्गरेट कोर्ट, क्रिस एवर्ट, मार्टिना नवरातीलोवा, स्टेफी ग्राफ और सेरेना विलियम्स) ने ही ओपन युग की शुरुआत से अब तक ऐसा किया है।
अनेक उच्च उपलब्धि वाले खिलाड़ी करियर ग्रैंड स्लैम हासिल करने में असफल रहे हैं क्योंकि या तो उनका करियर लंबा नहीं रहा या विशेष टूर्नामेंट उनकी खेल शैली के अनुरूप नहीं था। ब्योर्न बोर्ग ने कभी यूएस ओपन या ऑस्ट्रेलियन ओपन नहीं जीता। जॉन मेकनरो ने कभी ऑस्ट्रेलियन ओपन या फ्रेंच ओपन नहीं जीता। केन रोजवाल, गिलर्मो विलास, इवान लेंडल, मोनिका सेलेस और मैट्स विलेंडर विंबलडन जीतने में असफल रहे। जॉन न्यूकॉम्ब, आर्थर ऐश, जिमी कोनर्स, बोरिस बेकर, स्टीफन एडबर्ग, पीट सेम्प्रास, मार्टिना हिंगिस और लिंडसे डेवनपोर्ट फ्रेंच ओपन जीतने में असफल रहे। इवोन गुलागोंग कॉली ने कभी यूएस ओपन नहीं जीता और एल्थिया गिब्सन ने कभी ऑस्ट्रेलियन ओपन नहीं जीता।
निम्नलिखित सूची उन खिलाड़ियों की है जो सभी चार ग्रैंड स्लैम सिंगल्स टूर्नामेंट जीत चुके हैं। जिस वर्ष में उन्होंने अपना पहला ग्रैंड स्लैम सिंगल्स खिताब जीता उसे पहले सूचीबद्ध किया गया है। अपना पहला करियर ग्रैंड स्लैम पूरा करने के लिए लगे टूर्नामेंट (या वर्ष) को उसके बाद में सूचीबद्ध किया गया है। अपने करियर ग्रैंड स्लैम पूरा करते समय खिलाड़ियों की जो उम्र थी उसे कोष्ठक में दिखाया गया है।
मेन्स डबल्स
टीमें और एकल खिलाड़ी जिन्होंने अपने करियर के दौरान सभी चार ग्रैंड स्लैम डबल्स टूर्नामेंट जीते, वे यहां सूचीबद्ध हैं। जिस वर्ष में उन्होंने अपना पहला ग्रैंड स्लैम डबल्स टूर्नामेंट जीता वह पहले सूचीबद्ध है। उसके बाद, करियर ग्रैंड स्लैम पूरा करने के लिए जरूरी टूर्नामेंट जिस वर्ष में जीता गया वह सूचीबद्ध हैं।
वुमेन्स डबल्स
कैरियर ग्रैंड स्लैम जितने वाले फिमेल डबल्स खिलाड़ी (13):
मिश्रित युगल
निम्नलिखित में, अपने करियर के दौरान सभी चार ग्रैंड स्लैम मिक्स्ड डबल्स टूर्नामेंट जीतने वाले खिलाड़ियों को सूचीबद्ध किया गया है। (जिस वर्ष में उन्होंने अपना पहला ग्रैंड स्लैम मिक्स्ड डबल्स खिताब जीता उसे पहले सूचीबद्ध किया गया है। उसके बाद, करियर ग्रैंड स्लैम पूरा करने के लिए जरूरी टूर्नामेंट जिस वर्ष में जीता गया वह सूचीबद्ध हैं।)
कैरियर ग्रैंड स्लैम को जितने वाले मेल डबल्स खिलाड़ी:
कैरियर ग्रैंड स्लैम जितने वाले वुमेन्स डबल्स खिलाड़ी:
कैलेंडर इयर गोल्डन स्लैम
शब्द गोल्डन स्लैम (आरंभ में "गोल्डन ग्रैंड स्लैम") 1988 में चलन में आया जब स्टेफी ग्राफ ने सभी चार ग्रैंड स्लैम सिंगल्स टूर्नामेंट जीते और उसी कैलेंडर वर्ष में ग्रीष्मकालीन ओलंपिक में टेनिस का सिंगल्स गोल्ड मेडल भी जीत लिया था।
1928 से 1984 तक टेनिस एक ओलंपिक खेल नहीं था (सिवाय 1968 और 1984 के जब यह एक प्रदर्शन खेल के रूप में रखा गया था); इसलिए अतीत के बहुत से शीर्ष खिलाड़ियों को गोल्डन स्लैम पूरा करने का अवसर ही नहीं मिला। फिर भी, टेनिस के ओलंपिक में आने पर भी मारिया बुएनो (1960) तथा मार्टिना नवरातिलोवा/पाम श्राइवर (1984) को छोड़ कर कोई भी खिलाड़ी कैलेंडर इयर गोल्डन स्लैम की उपलब्धि हासिल नहीं कर सका है।
करियर गोल्डन स्लैम
जो खिलाड़ी अपने करियर के दौरान सभी चार ग्रैंड स्लैम टूर्नामेंट और ओलंपिक गोल्ड मेडल जीतता या जीतती है उसके लिए कहा जाता है कि उसने एक करियर गोल्डेन स्लैम हासिल किया है।
एक वर्ष में तीन ग्रैंड स्लैम टूर्नामेंट खिताब
ऐसे खिलाड़ी जिन्होंने उसी वर्ष में चार ग्रैंड स्लैम टूर्नामेंट में से तीन जीत लिये हैं।
करियर "बॉक्स्ड सेट"
ग्रैंड स्लैम से संबंधित एक और उपलब्धि है ग्रैंड स्लैम खिताबों का एक "बॉक्स्ड सेट" जीतना- सभी चार ग्रैंड स्लैम प्रतियोगिताओं में सिंगल्स, डबल्स और मिक्स्ड डबल्स जीतना.
वर्तमान में सक्रिय अन्य किसी भी खिलाड़ी की तुलना में सेरेना विलियम्स इस श्रेष्ठ समूह में शामिल होने के अधिक करीब आ गई हैं। ऑस्ट्रेलियन ओपन और फ्रेंच ओपन में उन्हें अभी भी मिक्स्ड डबल्स खिताब जीतना बाकी है (वे 1998 के फ्रेंच ओपन तथा 1999 के ऑस्ट्रेलियन ओपन में उपविजेता रहीं).
एकाधिक स्लैम सेट्स
जब एक खिलाड़ी ने करियर स्लैम जीतते हुए मेजर का एक पूरा सेट हासिल किया है, कुछ ही खिलाड़ी इस कारनामे को एक से अधिक बार अंजाम दे पाए हैं। यह तालिका टेनिस की पांचों स्पर्द्धाओं: मेन्स और वुमेन्स सिंगल्स, मेन्स और वुमेन्स डबल्स तथा मिक्स्ड डबल्स में मल्टीपल स्लैम सेट विजेताओं को दर्शाती है। 4 मेजर से किसी के लिए भी दिखाया गया नवीनतम वर्ष वह वर्ष है जिस में वह विशेष स्लैम पूरा किया गया था।
शाल्ला उपज़िला
शाल्ला उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह सिलेट विभाग के  सुनामगंज ज़िले का एक उपजिला है, जिसमें, ज़िला सदर समेत, कुल 11 उपज़िले हैं, और मुख्यालय  सुनामगंज सदर उपजिला है। यह बांग्लादेश की राजधानी ढाका से उत्तर-पूर्व की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिती
शाल्ला उपजिला बांग्लादेश के पूर्वी सीमान्त में स्थित, सिलेट विभाग के  सुनामगंज जिले  में स्थित है।
बाहरी कड़ियाँ
श्रेणी:सिलेट विभाग के उपजिले
सिंगापुर में पर्यटन
सिंगापुर में पर्यटन एक प्रमुख उद्योग है और हर साल ये लाखों की संख्या में पर्यटकों को आकर्षित करता है। इसके सांस्कृतिक आकर्षण का श्रेय इसकी सांस्कृतिक विविधता को दिया जाता है जो इसके औपनिवेशिक इतिहास और चीनी, मलय, भारतीय और अरब जातीयता को दर्शाता है। इस देश में पर्यावरण का पूरा ख्याल रखा जाता है और प्रकृति तथा विरासत संरक्षण संबंधी कई कार्यक्रम चलाए जाते हैं। यहां जिन चार भाषाओं को आधिकारिक दर्जा प्राप्त है उनमें अंग्रेजी सबसे ज्यादा प्रचलित है। ऐसा इसलिए है क्योंकि अंग्रेजी पूरी दुनिया में बोली और समझी जाने वाली भाषा है और जब कोई पर्यटक सिंगापुर पहुंचता है और वहां के स्थानीय लोगों से बातचीत करता है, खासकर जब कुछ खरीदारी करता है तब उसे काफी सुविधा होती है। सिंगापुर की यातायात व्यवस्था बहुत अच्छी है और ये करीब-करीब वहां के सभी पर्यटन स्थलों को कवर करती है जिससे पर्यटकों को घूमने में आसानी रहती है। इसमें यहां का बेहद लोकप्रिय मास रैपिड ट्रांजिट (MRT) सिस्टम भी शामिल है।
सिंगापुर के प्रमुख पर्यटन स्थलों की बात करें तो ये दर्जा ऑर्चर्ड रोड डिस्ट्रिक्ट को जाता है; यहां बहुमंजिला शॉपिंग सेंटर्स की और होटलों की भरमार है। सिंगापुर के दूसरे आकर्षक पर्यटन स्थलों में सिंगापुर चिड़ियाघर और नाइट सफारी को शामिल किया जा सकता है, जहां पर्यटकों को एशियाई, अफ्रीकी और अमेरिकी जीवों को रात के अंधेरे में देखने का मौका मिलता है। खास बात ये है कि यहां पर्यटक इन जंगली जानवरों को पिंजरे के अंदर नहीं बल्कि आमने-सामने देख सकते हैं। सिंगापुर चिड़ियाघर एक खास तरह का ओपन जू है, जहां जानवरों को पिंजरे के बजाए एक ऐसे घेरे में रखा जाता है जिनके चारों ओर गहरी खाई बनी है। ये खाइयां सूखी अथवा पानी से भरी हो सकती हैं। जूरोंग बर्ड पार्क एक अन्य जूलॉजिकल गार्डन है जो पक्षियों पर केंद्रित है। यहां पर्यटकों को एक हजार फ्लैमिंगों पक्षियों के झुंड के अलावा दुनिया भर में पाए जाने वाले पक्षियों की विभिन्न प्रजातियों और किस्मों को देखने का मौका मिलता है। सेंटोसा द्वीप भी पर्यटकों के आकर्षण का एक महत्वपूर्ण केंद्र है, जहां हर साल पचास लाख से ज्यादा पर्यटक पहुंचते हैं। ये द्वीप सिंगापुर के दक्षिण में स्थित है और यहां फोर्ट सिलोसो जैसे 20-30 प्रसिद्ध स्थान हैं; फोर्ट सिलोसो को दूसरे विश्व युद्ध के दौरान जापानी हमले से बचाव करने के लिए एक किले के रूप में बनाया गया था। फोर्ट सिलोसो में पर्यटकों को दूसरे विश्व युद्ध में इस्तेमाल की गयी छोटी बंदूकों से लेकर 16 पाउंड यानी करीब सात किलो वजनी बंदूकें भी देखने को मिल सकती हैं। इसके अलावा इस द्वीप पर टाइगर स्काई टावर बनाया गया है जहां से पूरे सेंटोसा द्वीप के साथ-साथ सेंटोसा ल्यूज का नजारा भी देखा जा सकता है; सेंटोसा ल्यूज में एक या दो लोग पैरों को सीधा आगे करके लेटते हैं और फिसलने का मजा लेते हैं। अपने वजन को इधर-उधर करके या लगाम को खींचकर इसे चलाया जाता है। सिंगापुर में मरिना बे सैंड्स और रिसॉर्ट्स वर्ल्ड सेंटोसा नामक दो एकीकृत रिसॉर्ट्स भी हैं जहां कैसिनो यानी जुआ खेलने के अड्डे मौजूद हैं।
पर्यटन के आंकड़े
सिंगापुर में पहुंचने वाले पर्यटकों के आंकड़ों की बात करें, तो साल 2006 में सभी उम्मीदों को तोड़ते हुए रिकॉर्ड 97 लाख पर्यटक पहुंचे थे, जो कि इससे पहले के साल यानी 2005 में पहुंचने वाले 89 लाख पर्यटकों से ज्यादा है।
पर्यटकों ने साल 2005 के 10.8 अरब के मुकाबले साल 2006 में 12.4 अरब सिंगापुर डॉलर खर्च किए, जो कि पिछले साल के मुकाबले 14 फीसदी अधिक है।
साल 2006 में सिंगापुर पहुंचने वाले पर्यटकों ने औसतन यहां 4.2 दिन गुजारे. इनमें 18 लाख पर्यटकों के साथ इंडोनेशिया पर्यटकों का मुख्य स्रोत रहा, उसके बाद करीब दस लाख पर्यटकों के साथ चीन का नंबर आता है। इस दौरान मलेशिया से भी करीब दस लाख पर्यटक सिंगापुर पहुंचे थे।
2006 में सिंगापुर के होटलों के कमरों के किराए ने पिछले दस साल का रिकॉर्ड तोड़ दिया. इस दौरान कमरों का किराया 164 सिंगापुर डॉलर तक पहुंच गया था, जो 2005 के 137 सिंगापुर डॉलर से 19.6 फीसदी ज्यादा है।
साल 2006 में कमरों से हुई कुल आय, विजिटर डे और उपलब्ध कमरों से हुई कमाई क्रमश: 1.5 अरब, 3.29 करोड़ और 140 सिंगापुर डॉलर रही. 2005 की तुलना में इन तीनों ही सेक्टर्स में अच्छी खासी वृद्धि देखी गई।
साल 2007 में 1.03 करोड़ पर्यटक सिंगापुर में पहुंचे।
सिंगापुर में महत्वाकांक्षी टूरिज्म 2015 का जो ब्लूप्रिंट तैयार किया गया है, उसके मुताबिक 2015 तक पर्यटकों की संख्या बढ़कर 1.7 करोड़ और पर्यटन से होने वाली कमाई 30 अरब सिंगापुर डॉलर तक पहुंचने का लक्ष्य रखा गया है।
खरीदारी
पर्यटन के लिए पहुंचने वाले लोग खूब खरीदारी करते हैं। ऐसे ही पर्यटकों का ख्याल रखते हुए सिंगापुर में मरीना बे, बुगीस स्ट्रीट, चाइनाटाउन, गेलैंग सराय, कांपोंग गेलाम, अरब स्ट्रीट, लिटिल इंडिया, नॉर्थ ब्रिज रोड, ऑर्चर्ड रोड और द सबर्ब्स जैसे शॉपिंग सेंटर विकसित किए गए हैं।
सिंगापुर की कोशिश है कि वो दक्षिण-पूर्व एशिया में कारोबार का प्रमुख केंद्र बने और इसी को ध्यान में रखते हुए ऑर्चर्ड रोड डिस्ट्रिक्ट में एक विशाल इलाके को विकसित किया गया है। ऑर्चर्ड रोड पर कई बहुमंजिला शॉपिंग सेंटर्स स्थित हैं। इस इलाके में कई होटल भी हैं और ये डाउनटाउन कोर के अलावा सिंगापुर का एक प्रमुख पर्यटन केंद्र भी है। बड़ी संख्या में स्थानीय लोग भी खरीदारी के लिए ऑर्चर्ड रोड पर आते हैं।
सिंगापुर के सबसे बड़े शॉपिंग सेंटर ऑर्चर्ड रोड के अलावा विवोसिटी ने भी 2006 में अपने शुभारंभ के बाद से लाखों लोगों को आकर्षित किया है।
पर्यटकों द्वारा सिंगापुर में खरीदारी को प्रोत्साहन देने के लिए सिंगापुर टूरिज्म बोर्ड और कई अन्य संगठन हर साल ग्रेट सिंगापुर सेल का आयोजन करते हैं। जहां इस सेल में शामिल आउटलेट्स पर खरीदारों को भारी छूट और मोलभाव करने का मौका मिलता है। साल 2007 में सिंगापुर पर्यटन बोर्ड ने देर रात तक शॉपिंग के लिए "लेट नाइट शॉपिंग" की शुरुआत की. पर्यटक ऑर्चर्ड रोड पर "लेट नाइट शॉपिंग" के तहत हर शनिावार को रात ग्यारह बजे तक स्पेशल डील या प्रोमोशंस में शामिल खुदरा दुकानदारों के पास किफायती शॉपिंग का लुत्फ उठाया जा सकते हैं।
आयलैंड रिसॉर्ट्स
सिंगापुर के दक्षिण में स्थित सेंटोसा यहां का एक अपेक्षाकृत बड़ा द्वीप है। समुद्रतट के सामने आकर्षक रिसॉर्ट के अलावा इस द्वीप के दूसरे आकर्षक पर्यटक केंद्रों में फोर्ट सिलोसो, इसका ऐतिहासिक म्यूजियम, अंडरवाटर वर्ल्ड एक्वेरियम और टाइगर स्काई टावर शामिल है। सिंगापुर में दो कैसिनो (एकीकृत रिसॉर्ट्स) भी हैं; मरिना बे सैंड्स तथा रिसॉर्ट्स वर्ल्ड सेंटोसा (सिंगापुर का यूनिवर्सल स्टूडियो यहीं स्थित है). सिंगापुर में इन रिसॉर्ट्स पर कैसिनो बनाने का प्रस्ताव विवादास्पद रहा था।
प्राकृतिक नजारों के पर्यटन स्थल
सिंगापुर में एक से बढ़कर एक पार्क और परियोजनाएं हैं जो अक्सर यहां के प्राकृतिक उष्णकटिबंधीय माहौल को दर्शाते हैं।
सिंगापुर जू और नाइट सफारी में लोगों को रात के अंधेरे में एशियाई, अफ्रीकी और दक्षिण अमेरिकीदक्षिण अमेरिका जीवों को देखने का मौका मिलता है। लोग इन जंगली जानवरों को बिना किसी बाधा के आमने-सामने देख सकते हैं।
हाल ही में सरकार सुंगेई बुलोह वेटलैंड्स रिजर्व को लोगों को उनके आधुनिक जीवन के तनाव से दूर एक शांत माहौल में कुछ वक्त गुजारने की जगह के तौर पर प्रमोट कर रही है।
बूकित तिमाह नेचर रिजर्व एक विशाल प्राकृतिक रिजर्व है जिसमें बूकित तिमाह हिल्स का ज्यादातर हिस्सा शामिल है और ये इस द्वीप का एकमात्र ऐसा इलाका है जहां अब भी वर्षा वन मौजूद हैं।
जूरोंग बर्ड पार्क में दुनिया भर के विभिन्न तरह के आकर्षक पक्षियों की भरमार है जिसमें एक हजार फ्लैमिंगो का झुंड भी शामिल है।
पुलाऊ उबिन सिंगापुर के समुद्रतट से दूर एक ऐसा द्वीप है जो अब धीरे-धीरे एक लोकप्रिय पर्यटन स्थल बनता जा रहा है। यहां के प्राकृतिक वन्यजीव के साथ अब तक कोई छेड़छाड़ नहीं हुई है।
डाइनिंग यानी रात का खाना
इन्हीं खासियतों ने सिंगापुर के पकवान को बेहद उन्नत और एक सांस्कृतिक आकर्षण बना दिया है। रेस्तराओं की तुलना में ज्यादातर तैयार भोजन हॉकर सेंटर्स या फूड कोर्ट जैसे (लाउ पा सत) पर उपलब्ध होते हैं। सिंगापुर में ऐसे सेंटर्स अपेक्षाकृत बड़ी संख्या में मौजूद हैं जहां पकवानों की कीमत तुलनात्मक रूप से कम होती है और इसी वजह से ये ज्यादा ग्राहकों को अपनी ओर आकर्षित करते हैं।
सिंगापुर में शॉपिंग के साथ-साथ खान-पान को भी खास कर पर्यटकों के लिए एक आकर्षण के तौर पर प्रचारित किया जाता है और ये काम आमतौर पर सिंगापुर टूरिज्म बोर्ड या इससे जुड़ी दूसरी संस्थाएं करती हैं। सिंगापुर की पाक प्रणाली के प्रचार के लिए सरकार हर साल जुलाई में सिंगापुर फूड फेस्टिवल का आयोजन करती है। स्थानीय पकवान में बहुसंस्कृतिवाद की मौजूदगी, हर तरह के देसी-विदेशी व्यंजनों की उपलब्धता, पूरे साल भर हर बजट में फिट बैठने वाली कीमतों पर भोजन मिलना, इन्हें एक फूड पैराडाइस यानी व्यंजन के स्वर्ग बनाने में मदद करते हैं जो इस तरह के उपनाम के दावे करने वाले दूसरे पर्यटक देशों को कड़ी टक्कर भी देता है। यहां जो विभिन्न तरह के पकवान मिलते हैं, उसमें अक्सर सिंगापुर पोर्ट का एक अनुकूल रूट पर होना मददगार साबित होता है।
इन दिनों वहां मैक डोनल्ड्स, पिज्जा हट, केएफसी, बर्गर किंग, सबवे, लॉन्ग जॉन सिल्वर्स और मॉस बर्गर जैसे फास्ट फ़ूड चेन्स का भी फैलाव हुआ है। इसके साथ ही वहां स्थानीय रेस्तराओं की भरमार तो पहले से ही है। हालांकि इस तरह की चीजें वैश्विक मुद्दा बन चुके मोटापे को बढ़ावा देती हैं जिसे सिंगापुर प्रशासन भी स्वीकार करता है। यही वजह है कि अब इस तरह की चीजों को खत्म करने की योजना बनाई जा रही है।
सिंगापुर में शाकाहारी और हलाल भोजन भी बड़ी आसानी से मिल जाते हैं।
नाइट लाइफ
सिंगापुर मीडिया के मुताबिक सिंगापुर नाइटलाइफ़, बेहतरीन डाइनिंग और शॉपिंग के लिए दुनिया के पांच प्रमुख देशों में शामिल है। सिंगापुर में लोकप्रिय नाइटस्पॉट्स की बात करें तो उनमें निम्नलिखित स्थान शामिल हैं:
बोट क्वे
सिंगापुर नदी के मुहाने पर स्थित बोट क्वे सिंगापुर का एक ऐतिहासिक जहाजी घाट है। यहां की दुकानों को खास तरीके से संरक्षित किया गया है और अब यहां कई बार, पब और रेस्टोरेंट्स भी बन गए हैं।
यहां दुनिया भर की शराब और खानपान के विकल्प मौजूद हैं। इनमें सबसे लोकप्रिय वे डाइनिंग बार हैं जो नदी के किनारे स्थित हैं। एक बेहतरीन रात्रिभोज के बाद पर्यटक यहां मौजूद विभिन्न पब या डिस्को का लुत्फ़ उठा सकते हैं। इसके अलावा वहां भारतीय पर्यटकों को लुभाने के लिए खास इंतजाम किए गए हैं। वहां हिंदी म्यूजिक लाउंज काफी लोकप्रिय हैं, जहां चमचमाती पोशाकों में सुंदर भारतीय नर्तकियों को बॉलीवुड के लोकप्रिय गानों पर थिरकते देखा जा सकता है।
ऐसे हिंदी म्यूजिक लाउंज में खज़ाना, बॉलीवुड धून, क्लब कोलाबा, तराना, घुंघरू, क्रिश, टेबल, हल्दी जैसे नाम लोकप्रिय हैं।
क्लार्क क्वे
क्लार्क क्वे सिंगापुर नदी के किनारे स्थित एक ऐतिहासिक जहाजी घाट है और सिंगापुर का एक प्रमुख पार्टी सेंटर है। इतना ही नहीं ये बोट क्वे के मुकाबले सिंगापुर नदी के मुहाने के अधिक ऊपर स्थित है। फिलहाल यहां जिन पांच वेयरहाउस का पुनः निर्माण किया गया है, उनमें कई रेस्तरां और पुराने जमाने की चीजों की दुकानें मौजूद हैं। यहां तट से सटे कई चाइनीज जंक्स (टोंगकांग्स) भी मौजूद हैं जिन्हें अब बहते हुए पब और रेस्तरां के तौर पर विकसित किया गया है। क्रेजी हॉर्स पैरिस ने दिसंबर, 2005 में क्लार्क क्वे में दुनिया में अपने तीसरे कैबरे शो की शुरुआत की, लेकिन खराब कारोबार की वजह से उसे ये फरवरी, 2007 में बंद करना पड़ा. दिसंबर 2005 में क्लार्क क्वे में मिनिस्ट्री ऑफ साउंड खोला गया, लेकिन यह भी कारोबार नहीं कर पाया। 2008 में शुरू हुआ और 2009 के आखिर तक जारी रहेगा.
क्लार्क क्वे में 50 से भी ज्यादा होटल हैं, जहां 20 तरह के पकवान परोसे जाते हैं। इसके अलावा यहां बीस से ज्यादा बार, क्लब और पब भी हैं। दुनिया के सबसे अच्छे पबों में से कुछ क्लार्क क्वे में स्थित हैं।
पर्यटकों के लिए कार्यक्रम
पर्यटन को बढ़ावा देने के लिए सिंगापुर पर्यटन बोर्ड पूरे साल विभिन्न तरह के कार्यक्रम आयोजित करता है। ऐसे ही कुछ प्रमुख कार्यक्रमों की बात करें तो उनमें चिंगाए परे़ड, सिंगापुर आर्ट्स फेस्टिवल और सिंगापुर गार्डन फेस्टिवल शामिल हैं।
सिंगापुर ने 2008 FIA फॉर्मूला वन वर्ल्ड चैंपियनशिप (सिंगापुर ग्रां प्री) के एक राउंड की मेजबानी भी की थी। इस रेस का आयोजन मरिना बे के न्यू स्ट्रीट सर्किट पर किया गया था। खास बात ये थी कि फॉर्मूला वन के इतिहास में पहली बार रेस को रात में आयोजित किया गया. जिस तरह से यह आयोजन किया गया, इसकी प्लानिंग की गई और इस पर जितनी मेहनत की गई, इसे एक बड़ी कामयाबी माना गया.. इसके अलावा साल 2010 में सिंगापुर ने प्रथम यूथ ओलंपिक गेम्स की मेजबानी भी की, जिसमें सिंगापुर टूरिज्म बोर्ड (एसटीबी) हर रात कम से कम 1.8 लाख दर्शकों के आने की उम्मीद थी।
शहर का कायाकल्प
हांगकांग, टोक्यो और शंघाई जैसे एशियाई शहरों से मुकाबला करने के लिए सिंगापुर का भी कायाकल्प किया जाएगा. इसके लिए सिंगापुर शहरी पुनर्विकास प्राधिकरण ने ऐलान किया है कि वो सिंगापुर शहर को और ज्यादा जीवंत और रोमांचक शहर बनाएगा. इसके लिए पूरे शहर को रौशनी से जगमगा दिया जाएगा. जाहिर है इसका उद्देश्य सिंगापुर में और अधिक संख्या में पर्यटकों को आकर्षित करना है। इससे सिंगापुर का आकर्षण बढ़ेगा और दुनिया में इसे और ऊंचा स्थान प्राप्त होगा. शहर में सबसे महत्वपूर्ण बदलाव इसकी सेंट्रल बिजनस डिस्ट्रिक्ट (सीबीडी) की सिटी स्काईलाइन में आयेगा. 2009 तक, CBD में हर गगनचुंबी इमारत को चमकदार नीयोन लाइटों से सजा दिया जायेगा; ये लाइटें समय-समय पर उत्सवों या समारोहों के मौके पर अलग-अलग तरीके से चमकेंगी. इसके साथ ही हर रात को वाटरफ्रंट शो भी आयोजित किया जाएगा.
रात के दौरान शहर के चार मुख्य इलाकों में जो तब्दीली होगी, वे इस प्रकार हैं:
2010 की जारी परियोजनायें
सरकार को उम्मीद है कि विशेष रूप से मरीना बे तथा सेंटोसा पर किये जा रहे प्रमुख विकास कार्यों के मद्देनजर 2015 तक यहां प्रतिवर्ष 17 मिलियन पर्यटक आएंगे:
बाहरी कड़ियाँ
সিঙ্গাপুর
बसुंडी
बसुंडी एक प्रकार का पकवान है जो दूध, छेने तथा चीनी से बनाया जाता है।
संशोधित लेखा-जोखा
बजट में किए गए आकलनों और मौजूदा आर्थिक परिस्थिति के मद्देनजर इनके वास्तविक आंकड़ों के बीच का अंतर संशोधित लेखा-जोखा कहलाता है।
लालरु
लालरु (Lalru) भारत के पंजाब राज्य के मोहाली ज़िले (साहिबज़ादा अजीत सिंह नगर ज़िले) में स्थित एक नगर है।
चितौन
चितौन या सातिआन (एल्सटोनिया), एपोसाइनेसी कुल के सदाबहार वृक्ष और झाड़ियों का एक व्यापक वंश (जीनस) है। इसे वनस्पतिशास्त्री रॉबर्ट ब्राउन द्वारा 1811 में एडिनबर्ग के वनस्पति विज्ञान के प्रोफेसर चार्ल्स एल्सटन (1685-1760) के नाम पर नामित किया गया था (1716-1760)।
पचरूखिया गाँव, फतुहा (पटना)
पचरूखिया फतुहा, पटना, बिहार स्थित एक गाँव है।
भारतीय राष्ट्रीय महिला फेडरेशन
भारतीय राष्ट्रीय महिला फेडरेशन या 'भारत के महिलाओं का राष्ट्रीय संघ' भारत में एक महिला संगठन है। जो की जो भारतीय कम्युनिस्ट पार्टी का  महिला विंग है। इसकी स्थापना 4 जून 1954 को कलकत्ता में हुई थी। स्वतंत्रा सेनानी अरुणा आसफ़ अली इसका संस्थापक थी। वर्तमान में भारतीय राष्ट्रीय महिला फेडरेशन की राष्ट्रीय महासचिव एनी राजा और राष्ट्रीय अध्यक्ष अरुणा रॉय हैं।
सीमा, गरुङ तहसील
सीमा, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
उडुपी जिला
उडुपी ज़िला भारत के कर्नाटक राज्य का एक ज़िला है। ज़िले का मुख्यालय उडुपी है। ज़िला अरब सागर से तटस्थ है और मंगलूर से उत्तर में पड़ता है। यहाँ प्रसिद्ध मणिपाल शैक्षणिक संस्थान हैं, जो शहर के आसपास फैला है । धार्मिक पंरपरा में द्वैत सिद्धांत का प्रवर्तन और कार्यभूमि यही नगरी रही है।
एना कैस्पारियन
अनाहित मिसाक "एना" कैस्पारियन (जन्म: 7 जुलाई 1986) एक अमेरिकी पत्रकार, मेज़बान, निर्माता, और राजनीतिक विशेषज्ञ हैं। वे पहली बार 2007 में इंटरनेट ख़बर प्रॉग्रैम द यंग टर्क्स के लिए अस्थायी निर्माता रही और फिर वे द यंग टर्क्स नैटवर्क के प्रोग्रैम "द पॉइण्ट" की मेज़बान बनी। वे करण्ट टीवी और अल जज़ीरा अमरीका पर भी नज़र आ चुकी हैं।
कैस्पारियन की पैदाइश 7 जुलाई 1986, लॉस एंजिल्स, कैलिफ़ोर्निया में हुई थी। उनके माँ-बाप अर्मेनियाई मूल के थे। उनकी परवरिश कैलिफ़ोर्निया की रेसेडा उपनगरी में हुई थी। उन्होंने 2004 में वैली अल्टरनेटिव स्कूल से अपनी स्कूली शिक्षा हासिल की थी। 2007 में उन्होंने कैलिफ़ोर्निया राज्य विश्वविद्यालय से पत्रकारिता में कला स्नातक की शैक्षिक उपाधि हासिल की थी, इसके अतिरिक्त 2010 में उन्होंने राजनीति विज्ञान में स्नातकोत्तर की शैक्षिक उपाधि हासिल की थी। वे एक अज्ञेयवादी हैं।
दूधपाक
दूधपाक एक प्रकार का पकवान है जो दूध, बादाम तथा चीनी से बनाया जाता है।
समुद्री सर्प
हाइड्रोफ़ीनाए (Hydrophiinae), जिन्हें समुद्री सर्प (sea snakes) भी कहते हैं, इलापिडाए सर्प कुल की एक उपशाखा है जिसके सदस्य विषैले और अपना अधिकांश जीवन समुद्र व अन्य जलीय स्थानों पर व्यतीत करने वाले होते हैं। इन में से ज़्यादातर का शरीर समुद्री जीवन के अनुकूल होता है और वे धरती पर अधिक समय नहीं रह पाते हालांकि लातिकाउडा (Laticauda) वंश के सर्प कुछ हद तक धरती पर चलने में सक्षम हैं। इनकी पूँछ का अंतिम भाग चपटा होता है, जो उन्हें तैरने में सहायक होता है। समुद्री सर्प हिन्द महासागर से लेकर प्रशांत महासागर के गरम जलीय क्षेत्रों में पाये जाते हैं। आनुवंशिकी (जेनेटिक) दृष्टि से समुद्री साँप औस्ट्रेलिया के विषैले सर्पों से सम्बन्धित हैं।
विष
समुद्री सर्पों का ज़हर बहुत ही ख़तरनाक होता है, और कुछ का विष नाग के विष से १००० गुना अधिक पाया गया है। फिर भी समुद्री सर्पों के काटने से बहुत ही कम लोगों की जाने जाती हैं। इसका पहला कारण है कि अधिकतर समुद्री सर्प शर्मीले स्वभाव के होते हैं। अगर उनका मनुष्य से सामना हो तो वे लगभग हमेशा ही भागने की चेष्टा करते हैं। यदी वे ग़लती से पकड़ में भी आ जाये तो भी छोड़े जाने पर उनकी कोशिश अक्सर भाग निकलने की ही होती है। दूसरा कारण है कि उनका मुँह अधिकतर बहुत छोटा होता है। यह मछलियों को काटने के लिये तो पर्याप्त है लेकिन मानवों को काटना उनके लिये कठिन होता है। अक्सर अगर वे काट भी लें तो विष का प्रवाह नहीं करते। फिर भी उनके विष के कारण वैज्ञानिक यह सलाह देते हैं कि समुद्री सर्पों के साथ बहुत ही सावधानी बर्ती जाये। कुछ समुद्री सर्प ऐसे भी हैं जो क्रोधित होकर डसने की कोशिश करें।
श्वास
सभी सरीसृपों (रेप्टाइलों) की तरह समुद्री सर्पों के भी फेफड़े होते हैं और उन्हें साँस लेने के लिये समुद्र की सतह पर आना पड़ता है। लेकिन उनके फेफड़े उनके शरीरों के हिसाब से बहुत बड़े होते हैं और वे एक से दो घंटों के लिये साँस रोक सकते हैं। कुछ तो साँस भरकर समुद्र के फ़र्श पर जाकर सो भी जाते हैं। कई समुद्री सर्पों में कुछ हद तक अपनी त्वचा से पानी में घुले हुए आक्सीजन को खीचने की क्षमता होती है जो उन्हें अधिक देर तक श्वास रोकने देती है।
शेरडीह गाँव, फूलपुर (इलाहाबाद)
शेरडीह फूलपुर, इलाहाबाद, उत्तर प्रदेश स्थित एक गाँव है।
दीप्ति माहेश्वरी
दीप्ति माहेश्वरी एक भारतीय राजनीतिज्ञा तथा वर्तमान में राजस्थान विधानसभा में राजसमंद से विधायक हैं। वे भारतीय जनता पार्टी की राजनेत्री हैं।
छौंकियाल-कोलागाड-२, सतपुली तहसील
छौंकियाल-कोलागाड-२, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
सिवनी-मालवा विधानसभा निर्वाचन क्षेत्र
सिवनी-मालवा विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह होशंगाबाद (लोकसभा निर्वाचन क्षेत्र) का एक खंड है।
धन्नूर, बोथ मण्डल
धन्नूर, बोथ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
एसेक्स
एसेक्स (अंग्रेज़ी: Essex) इंग्लैण्ड का एक प्रशासनिक अंचल अर्थात इंग्लैंड का काउंटी है। होम काउंटियों में से एक, यह उत्तर में सफ़क और कैम्ब्रिजशायर, पूर्व में उत्तरी सागर, पश्चिम में हरफ़र्डशायर, दक्षिण में टेम्स नदी के मुहाने पर केंट और दक्षिण और दक्षिण-पश्चिम में ग्रेटर लंदन की सीमाएँ हैं। काउंटी शहर चेम्सफोर्ड है, जो काउंटी के दो शहरों में से एक है, दूसरा साउथेंड-ऑन-सी है जिसे 1 मार्च 2022 को शहर का दर्जा दिया गया था। कोलचेस्टर बाद में 2022 में रानी की प्लेटिनम जयंती के हिस्से के रूप में एक शहर बन जाएगा। सरकारी आँकड़ों के प्रयोजनों के लिए, एसेक्स को इंग्लैंड के पूर्व क्षेत्र में रखा गया है।
एसेक्स की सीमा की चार परिभाषाएं हैं, सबसे व्यापक प्राचीन काउंटी है। अगला सबसे बड़ा पूर्व पोस्टल काउंटी है, उसके बाद औपचारिक काउंटी है, जिसमें सबसे छोटा प्रशासनिक काउंटी है- काउंटी काउंसिल द्वारा प्रशासित क्षेत्र, जिसमें थर्रोक और साउथेंड-ऑन-सी के दो एकात्मक प्राधिकरण शामिल नहीं हैं, और इसके द्वारा प्रशासित क्षेत्र शामिल हैं। ग्रेटर लंदन प्राधिकरण।
औपचारिक काउंटी प्रारंभिक मध्य युग के दौरान, एसेक्स के एंग्लो-सैक्सन साम्राज्य के पूर्वी भाग पर कब्जा कर लेता है। साथ ही ग्रामीण क्षेत्रों में, काउंटी में भी शामिल हैं: लंदन स्टैनस्टेड हवाई अड्डा, बेसिलडन और हार्लो के नए शहर, लेकसाइड शॉपिंग सेंटर, टिलबरी का बंदरगाह और साउथेंड-ऑन-सी का शहर।
भौतिक भूगोल और सीमाएं
एसेक्स का औपचारिक काउंटी टेम्स इस्ट्यूरी के दक्षिण में केंट से घिरा है; दक्षिण-पश्चिम में ग्रेटर लंदन; हर्टफोर्डशायर, मोटे तौर पर ली और स्टॉर्ट नदी के पश्चिम में; उत्तर पश्चिम में कैम्ब्रिजशायर; सफ़ोक मोटे तौर पर नदी स्टॉर के उत्तर में; पूर्व में उत्तरी सागर के साथ।
परिभाषाएं
एसेक्स काउंटी की चार परिभाषाएँ हैं: प्राचीन, औपचारिक, प्रशासनिक और डाक काउंटियाँ।
प्राचीन काउंटी
एसेक्स की प्राचीन काउंटी में एसेक्स काउंटी के पूरे क्षेत्र शामिल हैं, जैसा कि एंग्लो-सैक्सन काल के अंत में स्थापित किया गया था, कुछ समय बाद पूर्वी सैक्सन के बड़े पूर्व साम्राज्य ने अपनी स्वतंत्रता खो दी थी। इसमें 1889 में कैंब्रिजशायर के प्रशासनिक काउंटी में स्थानांतरित तीन उत्तर-पश्चिमी पारिशियों और ली नदी के पूर्व में ग्रेटर लंदन के पांच नगर जैसे क्षेत्र शामिल हैं।
प्राचीन काउंटी में थुर्रोक और साउथेंड-ऑन-सी भी शामिल हैं, जो 1998 में एकात्मक प्राधिकरण बन गए।
सेरेमोनियल काउंटी
औपचारिक काउंटी एसेक्स के लॉर्ड लेफ्टिनेंट द्वारा प्रतिनिधित्व किया जाने वाला क्षेत्र है। इसमें 1889 और 1965 में स्थानांतरित किए गए क्षेत्रों को शामिल नहीं किया गया है, लेकिन इसमें थर्रोक और साउथेंड के एकात्मक प्राधिकरण शामिल हैं जो 1998 में प्रशासनिक काउंटी से अलग हो गए थे।
प्रशासनिक काउंटी
प्रशासनिक काउंटी वह क्षेत्र है जिसके लिए एसेक्स काउंटी काउंसिल की जिम्मेदारी है। प्रशासनिक काउंटी का गठन 1889 में हुआ था, और उस समय से आकार में कमी आई है। प्रशासनिक काउंटी में थर्रोक, साउथेंड, ग्रेटर लंदन के क्षेत्रों और 1889 में स्थानांतरित किए गए बहुत छोटे क्षेत्रों को शामिल नहीं किया गया है।
पोस्टल काउंटी
एसेक्स की पोस्टल काउंटी 1996 तक रॉयल मेल द्वारा उपयोग में आने वाला शब्द था, जिसका उद्देश्य समान पोस्ट कस्बों के भेदभाव में सहायता करके मेल की छंटाई को सुविधाजनक बनाना था।
पोस्टल काउंटी प्राचीन और सेरेमोनियल काउंटी क्षेत्रों के सन्निकट पोस्ट कस्बों का एक संग्रह था। दो मुख्य भेद थे: पहला कि हर्टफोर्डशायर की डाक काउंटी पश्चिम एसेक्स में गहराई तक फैली हुई थी, जिसमें स्टैनस्टेड डाक एसेक्स के एक एक्सक्लेव के रूप में अलग-थलग था। डाक काउंटियों को 1996 में समाप्त कर दिया गया था, हालांकि वे अभी भी आमतौर पर डाक पते में उपयोग किए जाते हैं।
मेट्रोपॉलिटन एसेक्स
मेट्रोपॉलिटन एसेक्स एसेक्स में उन स्थानों को संदर्भित करता है जो लंदन के महानगर और/या महानगरीय क्षेत्र का हिस्सा हैं, जिसमें ली के पूर्व में ग्रेटर लंदन के पांच नगर शामिल हैं, जो लंदन सरकार अधिनियम 1963 में पूर्व नगरपालिका नगरों, काउंटी नगरों से बनाए गए थे। और प्रशासनिक एसेक्स के भीतर शहरी जिले। ग्रेटर लंदन अधिनियम द्वारा प्रशासनिक उद्देश्यों के लिए बनाई गई एक औपचारिक काउंटी है, जिसका उद्देश्य लंदन के काउंटी की जगह एक ही प्रशासनिक जिले के भीतर अधिक लंदन रखना है, जो पूरी तरह से सम्मेलन के आंतरिक भाग को कवर करता है। मेट्रोपॉलिटन एसेक्स की कोई सटीक, औपचारिक परिभाषा नहीं है।
तट
इन विशेषताओं का एक परिणाम यह है कि उन्हें परिभाषित करने वाले व्यापक मुहाना उत्तर और दक्षिण में नदी के मुहाने के दूसरी तरफ पड़ोसी क्षेत्रों से जोड़ने वाले किसी भी परिवहन बुनियादी ढांचे को रोकने में एक कारक रहे हैं।
उच्चतम बिंदु
एसेक्स काउंटी का उच्चतम बिंदु हर्टफोर्डशायर सीमा के करीब लैंगली गांव के पास क्रिसहॉल कॉमन है, जो 482 फीट (147 मीटर) तक पहुंचता है।
सकल राष्ट्रीय उत्पाद
देश के निवासियो द्वारा देश में या विदेश में एक वर्ष में किये गये अंतिम रूप से उत्पादित कुल वस्तुओं एवं सेवाओं के मौद्रिक मूल्य को सकल राष्ट्रीय उत्पाद (जीएनपी) कहा जाता है। GNP = GDP - विदेशियो व्दारा देश में उत्पादित अंतिम वस्तु एवं सेवाओं का मौद्रिक मूल्य + विदेश में देश के नागरिको व्दारा उत्पादित अंतिम वस्तु एवं सेवाओं का मौद्रिक मूल्य सकल राष्ट्रीय उत्पाद है। :सकल राष्ट्रीय उत्पाद की विशेषताएं- 1. देश की भौगोलिक सीमा में एक वर्ष की अवधि में हुए अंतिम उत्पादित वस्तुओं और सेवाओं के मौद्रिक मूल्य के जोड़ से है। 2. ये वस्तुएं एवम सेवाएं उपभोक्ता तथा पूंजीगत वस्तुओं एवम सेवाओ के रूप में हो सकती है। 3.उत्पादन निजी या सार्वजनिक क्षेत्र या दोनों में हो सकता है । 4. उपभोक्ता वस्तुओं को टिकाऊ एवम गैर टिकाऊ वस्तुओं में विभाजित किया जा सकता है ।
मानव नेत्र
मानव नेत्र शरीर का वह अंग है जो विभिन्न उद्देश्यों से प्रकाश के प्रति क्रिया करता है। नेत्र वह इन्द्रिय है जिसकी सहायता से देखते हैं। मानव नेत्र लगभग १ करोड़ रंगों में अन्तर कर सकता है।
नेत्र शरीर की प्रमुख ज्ञानेन्द्रिय हैं जिससे रूप-रंग का दर्शन होता है। मनुष्य के दो नेत्र होते हैं। मानव नेत्र रेटिना पर प्रतिबिम्ब का प्रभाव लगभग 1/16वें सेकंड तक रहता है।
रचना
प्रत्येक नेत्र 2.5 सेंटीमीटर व्यास का गोलाकार पिंड होता है। यह कपाल के नेत्रगर्त में स्थित होता है और उसका छोटा सा भाग ही बाहर से दिखाई पड़ता है। इस भाग को अग्रखंड कहते हैं। इस खंड का मध्य भाग कॉर्निया है, जो पारदर्शक होता है।
नेत्रगोलक की तीन परतें होती हैं। बाहरी परत (श्वेत पटल) घने संयोजक तंतुओं की होती हैं, जो अंदर की परतों की रक्षा और नेत्रपेशियों की कंडराओं के संन्निवेश को सुविधा प्रदान करती है। इस पटल का अग्रभाग पारदर्शक कॉर्निया है और बाकी हिस्सा श्वेत अपारदर्शी होता है। आँख में कंजंक्टाइवा नामक श्लेष्मिक झिल्ला के पीछे से इसी की सफेदी झलकती है। मध्य परत है श्यामवर्ण रंजित पटल। इसके दो भाग होते हैं : पश्च दो तिहाई, कोरायड, जो केवल रक्तवाहिनियों का जाल होता है और अग्र तिहाई, अपेक्षाकृत स्थूल भाग, जिसे रोमक पिंड (सिलियरी बॉडी) कहते हैं। यह वृत्ताकार पिंड आगे की और आइरिस या परितारिका पट्ट बनाता है। आइरिस के बीच एक छिद्र होता है, जिसे प्यूपिल या नेत्रतारा कहते हैं। यह छोटा बड़ा हो सकता है तथा इसी में से प्रकाश नेत्र के पश्चखंड में प्रवेश करता है। भीतरी परत, तंत्रिका के रेशों और कोशिकाओं से निर्मित, दृष्टिपटल होती है।
इन परतों के आलावा रोमक पिंड से निलंबन स्नायु द्वारा संलग्न ठीक आइरिस के पीछे लेंस अवस्थित होता है। कॉर्निया और लेंस के अग्रपृष्ठ के बीच का स्थान अग्रकक्ष और आइरिस तथा लेंस के बीच का पतला वृत्ताकार स्थान पश्चकक्ष कहलाता है। इन पक्षों में पतला जलीय द्रव नेत्रीद होता है। लेंस के पश्च भाग में क्रिस्टलीय पारदर्शी श्लिषि (जेल) होती हैं, जिसे सांद्र द्रव कहते हैं।
रोमक पिंड (ciliary body) के तीन भाग होते हैं :
आइरिस में भी दो प्रकार की पेशियाँ होती हैं, वृत्तीय और अरीय। वृत्तीय के आकुंचन से प्यूपिल छोटा होता है और अरीय के सिकुड़ने से फैलता है। ये स्वचालित पेशियाँ हैं और सहजक्रिया-केंद्र द्वारा इनका नियंत्रण होता है।
नेत्रोद का निर्माण संभवतः रोमक प्रवर्ध की कोशिकाओं से प्राप्त स्फाटकल्पयुक्त तरल के अपोहन से होता है। इसमें प्लाज़्मा के समानुपात में स्फाटकल्प होते हैं और पर्याप्त मात्रा में ह्यालयुरोनिक अम्ल भी होता है। नेत्रोद के कारण नेत्र के अंदर का चाप 18 से 25 मिमी. (पारद) होता है। नेत्रोद पश्च कक्ष से निकलकर अग्रकक्ष में और यहाँ से फांटाना के प्रदेश में आता है। यहाँ श्लेम की नाल और प्रदेश के बीच केवल अंत:कला का झीना अंतरपट होता है और नेत्रोद इसी पथ से नेत्र शिरा में जा गिरता है। प्रति मिनट 2 घन मिमी. नेत्रोद बनता है और उसके बाहर निकलने में कहीं बाधा आई तो नेत्र का चाप बढ़ जाता है। इस दशा को 'ग्लॉकोमा' या समलबाई कहते हैं। ऐसे नेत्र छूने पर पत्थर से कड़े प्रतीत होते हैं।
नेत्रपेशियाँ
नेत्रगोलक का संचालन छह पेशियाँ करती हैं। ये हैं :
ये पेशियां तीसरी (क, ख, ङ, च.), चौथी (घ) और छठी (ग) कपाल तंत्रिकाओं द्वारा निर्देश प्राप्त करती है। ठीक से देखने के लिए आवश्यक है कि दोनों आखों का संचालन एक साथ हो और दृष्टि अक्षियाँ बराबर समानांतर रहें। ऐसा न होने पर हर चीज दो दिखाई पड़ेगी और भेंगापन (स्क्विंट, च्द्दद्वत्दद्य) प्रकट होगा।
नेत्रश्‍लेष्मला
पलकों की भीतरी सतह और नेत्रगोलक के अग्रभाग को, कॉर्निया क्षेत्र छोड़कर, एक पतली श्लेष्मिक झिल्ली ढकती है, जिसे कजंक्टाइवा या नेत्रश्‍लेष्मला कहते हैं।
अश्रु उपकरण
नेत्र के ऊपरी भाग में अश्रुग्रंथियाँ होती हैं और इनकी नलिकाएँ कंजक्टाइवा कोश में खुलती हैं। अश्रुजल निरंतर नेत्र को धोता रहता है। पलक की कोर के नासा छोर पर एक छिद्र होता है, जो अश्रुवाहिनी का मुखद्वार है। दोनों पलकों से दो अश्रुवाहिनियाँ अश्रुकोश में खुलती हैं और इस कोश से निकलकर नासाश्रुवाहिनी नाक में खुलती है। इस प्रकार नेत्र धोकर अश्रु इस पथ से नाक में निकल जाते हैं। यही कारण है कि रुदन के समय नाक पोछने की भी आवश्यकता होती है। अश्रु में एक प्रकार की जीवावसादक लाइसोज़ाइम पाया जाता है जो जीवाणुओं से नेत्र की रक्षा करता है।